
Komîsyona Teşkîlat a PDK îranê bi nêzîkbûna ji 
maşkanêya binavê hilbijartina meclisa 9’an li îranê de 
daxuyaniyek weşaand ku têde îşare bi rol û erkê xelkê bi 
giştî û endam û aiîgirên partiyê bi taybetîli vê dema 
hesas û dijwar de dike ku rejîm têde çeqiye û dixwaze bi 
birêvebirina vê maşkanêyê jestek demokratîk ji xwe 
nîşand bide. Lewma daxwaz dike ku ji riyên cur bi cur ve 
di rastaya baykota çalakane a vê meşkanêyê de gavan 
bawêjin. R: 2 


Astengiyên demokrasiyê 

di îranê de (beşa 2) 


R: 3 


Car din bazerganî kirin 

bi kerameta mirovan! 

R: 5 


Ehwaz ezmûnek din ya 

neteweyên îranê 


R: 7 

Dara Natiq 


Aso Salih 


Wezareta Itilata Iranê jî 

kete ber tehrîman 



Saziya navnetewî a veguhestinên bankî (Soyft), ragihand ku bona hevrêtiya li gel hisarên 
aborî ên cîhanê li dijî îranê vê serwîsên xwe ji bankên Îranî re bisekinîne. Ev yeke jî sîstema 
bankî a îranê di hemû cîhanê de tûşî arîşeyên nû dike. 

Herweha Wezareta Xizînedariya Amerîkayê jî, Wezareta îtilata îranê seba piştewanî ji serkut kirina 
dijberên Esed di Sûriyê û herweha serkut di navxweyî îranê de tehrîm kir. 

Li gor tehrîma han tev heyî û darayî ên Wezareta navhatî ku di Amerîka û di bin çavdêriya 
Amerîkayê dene dê dest biser de bê girtin, û herweha karbidestên Wezareta îtilatê êdî nikarin vîzaya 
Amerîkayê bistînin. 

Tehrîma malî û bankiye îranê, jiyana rojane ya xelkê îranê xistiye bin bandora xwe û ger wiha 
bidome tê pêşbînî kirin ku xelkê bi arîşeyên mezintir û metirsîdartir weke nebûniyê berbirû bibin. 
Rewşek ku heta karbidestên rejîmê (Esedula Eskeroladî) jî înkara wê nakin. 


Dîplomasiya teror 

û şulqandinê 



Selîm Zencîrî 


Di heyamê çend rojên derbasbûyî de 
tîmên terosrîstî ên rejîma Komara Îslamî 
ku weke dîplomat, karmendên 
balyozxaneyan, rojnamevan û 
nûçegihanan dixebitin, ektîvtir bûne û li 
çend cihên cuda ên cîhanê de kiryarên 
terorîstî encam dan û kakil û naveroka 
dijî mirovî a rejîmê nîşanî hemû 
dunyayê dan. 

Lê hevdembûna wan kiryarên 
terorîstî li gel çend tiştên din li navxweyî 
welat û pêwendîdar bi pirsa navikî nîşan 
ji yek tişte. Jana îzole bûna siyasî û aborî 
û tesîra dayîna hisarên li ser rejîmê ye. 
Lewma ketiye dest û lepan û dixwaze ji 
hemû riyên siyasî, dîplomatîk, gef, 
desttêwerdan, azirandin, karên terorîstî 
û neewle kirina cîhanê mifahê bistîne 
daku bikare paşekişiyê bi rojavayiyan 
bike û xwe jî ji vê felaketê rizgar bike. 

Ji aliyekê ve mizginiya sê pirojeyên 
navikî û pêşketina li vî warî de didin 
xelkê. Hewlek ku heya niha çar 
biryarnameyên cîhanî û nerazîbûna 
ajansa navnetewî a Vejena navikî li pey 
re hatiye û carek din nezelalbûna rejîmê 
li pirojeya navikî û armancên wê ên 
neaştiyane nîşan dide. 

Ji hêlek din ve balyozên welatên 
Ewropî gazî û gefa qutkirina şandina 
neftê ji wan dixwe û dixwaze ji neftê 
weke alav û karta givaşê li dijî wan 
mifahê bistîne. 

Ji hêla din ve şane û tîmên terorîstî 
ên xwe li seranserê cîhanê de xistiye kar, 
ku li wan çend rojên derbasbûyî de li 
çend welatên weke Hind, Gurcistan, 
Taylend, Azerbaycan û ...de bi serketin û 
dewsa xwe jî bi cî hiştin. 

Ji hêlekî din ve jî amadegiya xwe bo 
diyalog û dan û standinê nîşan didin û 
dixwazin dîsan siyaseta xapandin û 
kuştina demê bi armanca kêmkirina 
givaşan û dirêjkirina temenê xwe bikar 
bînin. 

Ew hewl û kiryarên rejîmê serbarê 
nîşandana rûçikê rastîn ê rejîmê ku li dijî 
aştî û azadî û bexteweriya gelane, 
herweha dide selimandin ku makeya 
sereke ya terorîzma navnetewî û 
sebebkarê bingehîn ê şulqandina û 
neewlekirina dever û cîhanê ye. Bêşik 
karên han dê dosyeya kirîzafir a rejîma 
Komara Îslamî kûrtir û civaka cîhanî jî 
bona çareser kirin û ber bi rû bûna bi vê 
rejîma bikirîz û kirîzafir re hevgitîtir û 
gavên wan jî dê bileztir bike. 

Daxuyaniya Komîsyona Teşkîlat a PDKÎ li ser 

baykota hilbijartinê 


Xelkê azadîxwaz ên Kurdistanê! 

Endam û alîgirên PDK îranê! 

Hevalên têkoşer! 

Her wekî dizanin ku rejîma 
Komara Îslamî di heyamê 33 salên 
derbasbûyî de ; berdewam 
birêvebirina maşkaniyên hilbartinên 
serkomarî, meclis û şêwra şar û 
gundan bona rewayîdan bi xwe birêve 
biriye û bi armanca bicoşkirina 
beşdariya xelkê di hilbijartinan de ji 
her cure pîlan û fêlekê mifah 
wergirtiye ku mixabin piştî ceribandin 
û eşkerebûna bi dehan carî a pîlanên 
rejîmê, dîsan jî kariye lîstikê di 
dewreyên din de bi encam bigehîne 

Hevalên xebatkar! 

Niha ku em nêzîk dibin bi binav 
hilbijartina meclisa 9'mîn a rejîmê, 
rejîm di rewşekî herî lawaz û xirab de 
dijî û dixwaze ku bi mifahstandin ji 
riyên nerewa û pilanên xwe, xelkê 
îranê bîne ser sindûqên dengdanê û 
carek din meşrûiyetek derewîn û 
rûyekî ji xwe nîşan bide û dunyayê ji 
kakila nedemokratîk a xwe biguman 
bike. 

Partiya me li gel piraniya partiyên 
Kurdistanî û herweha partiyên 
netewên din ên îranê û partiyên 



seranserî, daxwaza baykota 
hilbijartina nimayişî a rejîmê kiriye. Li 
cih de ye daxwazê ji we bikin ku ji bo 
pûçkirina pilan û şikestdana rejîmê di 
birêvebirina vê maşkanêyê, bi 
gihandina peyama partiya xwe bo 
xelkê û hişyarkirina wan derheq 
pilanên rejîmê, bi micid, hişyarî û 
haydarî ve çalakiyên xwe dest pê 
bikin. 

Hûn dikarin bi bilavkirina tirakt û 
postir, nivîsîn li ser dîwaran, şandina 
sms û bilavkirina şevnameyan, 
gendeliyên siyasî û aborî ên muhreyên 
rejîmê ku xwe xwe bo meclisê berbijar 
kirine, herweha baskirin ji mînakên 
bêhejmar ji cînayet û binpêkirina mafê 
mirov di Kurdistanê de, pêşeroja tarî a 


rejîmê û kêrhatînebûna nûnerên 
meclisê û tewahiya meclisê, sazî û 
nawendên girêdayî bi rejîmê, herweha 
baskirin ji rewşa xirab a civakî weke 
feqr û hejarî, bêkarî û dehan diyardeyên 
din eşkere bikin. Rewşa han encama 
siyasetên şaş û pawanxwazane a 
desthilatdarên rejîmê ne, hûn dikarin 
xelkê ji vê rewşê haydar bikin û ji wan 
daxwaz bikin ku di şanoya hilbijartin a 
rejîmê de beşdarî nekin û di roja ku 
rejîmê bixwe wek roja hilbijartinê diyarî 
kiriye, karbidestên rejîmê li gel 
sindûqên wan bi tenê bihêlin bona ku 
rejîm êdî nekare liber çavê cîhanê wêne 
û jestek rewa ji hikûmeta xwe nîşan 
bide. 

Mijarek din ku dibe kar li ser vê bihê 
kirin, rikeberiya derewîn e ku rejîm di 
navbera girûpên mesebî, netewî, eşîretî 
û ... hwd bi armanca bazargermî û 
bicoşkirina qada hilbijartinê pêk aniye û 
bi danîna mohreyên xwe li hember 
hevdu de, hewl dide xelk bikşîne ser 
sindûqên dengdanê. Hûn divê bi 
awayekî micid, rijd û bi hişyariyek 
tewaw ve vê mijarê ji bo xelkê rohn 
bikin ku kesên berbijar di rûyekî de 
ketine rêkeberiyê û hemû muhreyên 
destnîşankirî û bibawer ên rejîmê ne û ji 
aliyê şêwra Nobedar ve jî hatine 
qebûlkirin, ku wusa be nikarin nûnerên 


rastîn ên xelkê bin, jiber ku ew kes, 
kesên qazancxwaz û girêdayî bi rejîmê 
ne û hertim di xizmeta armancên 
rejîmê de kar dikin. 

Mijarek girîng û berbiçava din 
heye ku hûn divê ji bo xelkê rohn û 
eşkere bikin, pilan û progiramên 
îdareyên weke "Teimîn Îctimayî” ji 
kişandina xelkê hejar û feqîr bo ser 
sindûqên dengdanê ye ku bi dana 
pereyek kêm û hinek pêdawîstiyên 
jiyanê bi hinek ji xelkê hejar, dixwazin 
wan bixapînin. Ev kiryara rejîmê ne 
tenê hevkarîkirin bi xelkê nayê 
hesibandin, belkî di rastî de bêhurmetî 
û sivikatiya bi kesayetî û kerameta 
mirovî a wan û xelik divê xwe jê 
biparêzin. 

Hevalên têkoşer! 

Hûn dikarin ji riyên cur bi cur vê 
peyamê bi xelk rabigihînin, weke 
mînak ji riya sindoqên postî, nivîsîn li 
ser dîwar, şandina sms, bilavkirina 
şevnameyan û bi dehan riyên din ku 
bixwe dizanin û berê jî we ceribandine 
yan bi her rê û xelaqiyetek din, ev erkê 
giran bi encam bigehînin. 

"Ne"bo maşkanêya hilbijartinê, 
"Belê"bo baykota çalakane 

Serbilind û serketî bin 


Peyama sersaxiya PDK îranê bi hinceta wefata Nivîskarê Kurd Dr. 

Îbrahîm Yûnisî 



Dr. Îbrahîm Yûnisî, nivîskar û wergêrê 
navdar ê Kurd, piştî çendîn roj berxwedan li 
hember nexweşiyê, roja 19' Rêbendana îsal 
de, çû rehmetê. 

Dr. Îbrahîm Yûnisî, kurê "Silêman Beg” û 
neviyê "Yûnis xan”, di sala 1305'an a Rojî de 
li bajarê Banê ji dayîk bû, wî xwendina 
destpêkî a xwe di cihê jidayîkbûna xwe dest 
pê kir û dewreya navendî a xwe di 
qutabxaneya "Nîzamî” a tehranê domand. 
Navhatî bi sedema çalakiyên siyasî ên xwe 
piştî kûdetaya 28'ê Gelawêj a 1328'an de, ji 
aliyê hêzên rejîma Paşayetiyê ve hate 
destbiserkirin. Di destpêkê de hukmê 
îdamê jêre derçû û piştre hukmê wî bi 
hepsa heta hetayî kêm bû. Navhatî piştî 
derbaskirina salek li jûra takekesî di 
girtîgeha "Qesrê qacer” û 7 salên din di 
zîndana giştî a wê girtîgehê de û piştî 
heyamê 4 salan bêkarbûn, di sala 1344'an 


de di nawenda "Serjimêrî a îranê” mijûlî kar bû û hevdem dest bi xwendinê jî 
kir. 

Yûnisî di sala 1356'an de li qutabxaneya bilind a Abûriya zankoya Sorbon 
a Firansayê karî medreka PHD di dersa sîkla siyasiyê wergire. 

Di hemen sal de saziyek bi navê "Berevanî ji mafê mirov” ji aliyê navbirî ve 
hate avakirin û piştî şoreşa xelkê îranê di dewrana serokwezîrî a Mihdî 
Bazirgan, weke yekemîn parêzgarê Kurdistanê hate hilbijartin, lê piştî du 
mehan dest ji vê postê berda. 

Dr. Yûnisî şarezayiyek tewaw li zimanên Kurdî, Farsî, Îngilîzî û 
Firansewiyê de hebû ji wan zimana bo nivîsîn û wergêranên xwe mifahê 
werdigirt. 

Navhatî zêdetir ji 10 berg roman û lêkolîn di warên çîrok, roman û hunerê 
nivîsandiye û pitir ji 60 wergêran di karnameya edebî a wî de cih girtine. 

Dr. Yûnisî di pêwendî li gel dîroka edebiyat a îran û cîhanê bi taybetî çîrok, 
roman, huner, siyaset û dîroka îranê, lêkolîn li ser Kurdistanê û dîroka şer, 
xwediyê dehan berheman e. 

Partiya Demokrat a Kurdistana îranê bi hinceta wefata Dr. Îbrahîm Yûnisî, 
nivîskar û wergêrê Kurd, peyama sersaxî û hevxemiya xwe pêkêşî malbat, 
xizm û kes, xelkê çanddost ê bane û nivîskarên Kurd û kesên çalak di warê 
çandî dike û xwe di xema wan hevpar dizane. Bi hêviya berdewabûna riya wî 
ji aliyê nivîskar û çalakên çandî ve. 


Dayîka 3 şehîdên riya rizgariya Kurdistanê li Urmiyê koça dawiyê kir 


Roja şemî ll'ê Şibata 2012'an, dayika 3 şehîdên 
riya rizgariya Kurdistanê, piştî heyamek berxwedanî 
digel nesaxiyê di temenê 81 saliyê de koça dawiyê 
kir. "Fedîla Teraşî” keça "Ekber” ya gundê "Karêz”ê 
ser bi devera "Enzef'a Urmiyê ji malbeteke Kurdên 
Kuresunî hatibû dinê. "Fedîla” hertim xemxar û 
evîndarê doza Kurd û pêşmergên xebatkar ên riya 
rizgariya Kurdistanê bû. 

Fedîla ku tenê sê xort hebûn, ji ber evîdariya ku bi 
welat re hebû, her sê xortên xwe û hevjiyê xwe di riya 
rizgariya Kurdistanê û bidestveanîna mafên mirovî û 
berheq ên netewa Kurd de gorî kirin û tevlî karwanê 
nemirên serbestiya Kurdistanê bûn. 

"Begbaba Tahirî” hevjiyê Dayike Fedîla di sala 
1362'an aRojî seba ku kurê wî "Yarmemed Tahirî” 
pêşmerge û fermandeyek Partiya Demokrat a 


Kurdistana îranê bû, bi awayekî hovane bi destên 
kirêgirtiyên rêjîmê di nav baxê xwe de hate 
terorkirin. 

Di 16'ê Rezbera 1363'an a Rojî de jî xortê din ê 
"Fedîla” bi navê "Yarmemed Tahirî” ku 
Serdesteyek pêşmergan û Fermanderekî jêhatî bû, 
bi destên îxanetkarekî di xew de tev hevalê xwe yê 
bi navê "Sadiq Kohîhat” hatin terorkirin. 

Herwiha di 27'ê Xermanana 1373'an a Rojî de jî 
"Sohrab Tahirî” li gundê Karêzê şehîd bû, sala pişt 
re jî "Şabeddîn Tahirî” di roja 5'ê Pûşpera 1374'an 
a Rojî de piştî îşkenceyek hovane û dijwariyên 
zêde di girtîgeha Urmiyê de hat darvekirin û ew jî 
tevlî refên şehîdên sorxelat ên netewa Kurd bû. 
Berpirsayetiya jin û zarokên wan şehîdan ket 
sitûyê "Fedîla”ê û bi van kovanan re wek şêre jinek 


Kurd jin û zarokên şehîd "Yarmemed” û şehîd 
"Şabeddîn” û malbata xwe heta roja diçe ser dilowaniya 
xwe xwedî dike û birêve dibe. 

Partiya Demokrat a Kurdistana îranê sersaxiyê dide 
malbat û kes û kaerên wê û di kedera wan de xwe bi 
şirîk dizane. 

Astengiyên Demokrasiyê di Iranê de 

Beşa 2 

Pênase û têgihîştinek ku rejîmên desthilatdar di îranê de, çi niha û çi 
li demên berê ji çemkên weke netewe, şûnasa netewî û mafên netewî 
hebûne û hene, bixwe di zêdetirbûna bertengiyên siyasî û zewtkirina 
mafên hemwelatiyan rolek bingehîn heye. 


H 


eya niha pênaseyek 
yekgirtî ji wateya 
demokrasiyê 
nehatiye 


destnîşankirin, lê hinek 
pênaseyên pesendkirî ku ji aliyê 
çend teorîzanên zanista politîk 
ve, weke "Laypart”, "Rabirt Dal” û 
"Şompêr" hatine pênasekirin, li 
ser çend xalên hevbeş ku beşek ji 
sitûnên bingehîn ên demokrasiyê 
tên hesibandin pêdagir in. 

Girîngtirîn xalên çemka 
demokrasiyê ku li ser bingeha 
koma teoriyên zanistî ên politîkî 
hatine pênasekirin, pêk hatine ji: 
Hebûna saziyên siyasî, sinfî, çandî 
û civakî ên xweser, azadiya 
axaftin û bîr û boçûnan, hebûna 
çavkaniyên xweser û cur bi cur 
ên ragihandinan ku nebûna 
monopol û kontrola hikûmetî bi 
ser dezgehên ragihandinê, 
hebûna sîstemek azad a 



Ebdulla Hicab 


hilbijartinê, mafên wekhev li 
hember yasayê, tezmîna azadî a 
çalakî û riqabeta siyasî, pêbendbûn 
û rêzgirtina nawendên birêveberî 
û nawendên yasadanînê li hember 
deng û îradeya xelkê de û 
xweseriya nawenda qazayî û 
dadwerî. 

Li ser bingeha mijarên baskirî, 
di sîstemek siyasiya demokratîk 
de, biryarder xelk in. demokrasî 
anko demokrasiya lîberal ku bi 
demokrasiyên serketî ên îroyîn tê 
gotin, serketina xwe ji riya 
pêbendbûn bi bingehên demokrasî 


weke, hilbijartinên azad, azadiya 
bîr û boçûnan, pêkanîna mafên 
malikiyeta takekesî, azadiyên 
siyasî û wekheviya hemwelatiyan li 
hember yasayê de, bi dest xistiye. 

Demokrasiyên Rojavayî ku 
sîstemên girêdayî bi dengê 
piraniya xelkê nûneratî dike, maf û 
azadiyên demokratîk bo xelkê 
misoger û cihgîr kiriye û tezmîn û 
rêzgirtin ji mafên takekesî ji usûlên 
bingehîn ên wan sîsteman tê 
hesibandin. Herweha rêzgirtin ji 
mafên kom û girûpan, rêzgirtin li 
şonas û mafên neteweyên ku 
derveyî bazneya desthilatê ne, 
danîna yasayên welat li gel usûlên 
cîhanî ên mafê mirov û cî bi 
cîkirina mafên kêmahiyên qewmî, 
olî û zimanî ew mijarên bingehînên 
ku asta rewayî a sastemek 
demokratîkê jorde dibe. 

Demokrasî ji modelên cur bi cur 
pêk hatiye. Lê awayên cur bi cur ên 
wan li ser hemen usûlên baskirî 
sekinîne. Di welatên pirnetewî de, 

dibe ji demokrasiya herêmî anku 
dana desthilatê bi nawendên 
herêmî û jordebirina asta 
beşdariya kêmaniyan mifah stand, 
anku beşdariya girûpên derveyî 
bazneya desthilatê di birêvebirina 
kar û barên siyasî ên welat, 
rêçareya misogerkirina 
demokrasiyê tê hesibandin ku 
dikare rolek baş di çareseriya 
pirsên netewî de bilîz e. 

Bi liberçavgirtina vê yekê ku 
rewşa her welatekê hilgira 
modelek taybet bi wî welatî ye, lê 
beşek berçav ji usûlên 
demokrasîyê, negor, wekhev û 
cîhanî ne. Welatên cîhana sêyemîn, 
bitaybetî welatên Rojhilata Navîn, 
cîhanîbûn û giştgîrbûna usulên 
demokrasiyê qebûl nakin, herweha 
karbidestên hikûmetî ên wan 
welatan armancên welatên 
Rojavayî di xistine ber basa 
demokrasiyê, mijarek biguman û 
nerast dizanin û lewma pêşî ji 
geşekirina demokrasiyê di welatên 
xwe de digrin. 


Lêkolîna progiramên welatên 
Rojavayî derbarê mifahstandin ji 
diyardeya demokrasî weke alavek 
bo pêşvebirina armancên xwe di 
çarçoveya mijara me de cih nagre. 
Ya ku me berçav girtiye, 
pêwendiya demokrasiyê li gel 
rêzgirtin ji nasnameya netewî û 
çareseriya aştiyane a pirsgirêkên 
netewî di welatên pirnetewî weke 
îranê de ye, vî welatî di herêmên 
cur bi cur weke Kurdistan, Sîstan û 
Belûçistan, Turkmensehra, 
Azerbaycan û herêmên Erebî, tûşî 
pirsgirêkên cur bi cur bûye. 

îran weke welatên cînar ên 
xwe xincî îraq, ew jî di astekê 
gellek berteng heya niha bingehên 
demokrasiyê seba çareseriya 
pirsên siyasî bikar neaniye û 
daxwazên girûpên netewî û qewmî 
dibe sedema bertengkirina her çi 
zêdetir a usulên demokrasiyê di 
nav yasayên xwe de. Pênase û 
têgihîştinek ku rejîmên 
desthilatdar di îranê de, çi niha û çi 
li demên berê ji çemkên weke 
netewe, şûnasa netewî û mafên 
netewî hebûne û hene, bixwe di 
zêdetirbûna bertengiyên siyasî û 
zewtkirina mafên hemwelatiyan 
rolek bingehîn heye. 



Terorîzma Rejîma Komara îslamî çalaktir bûye 


bi jinên leşfiroş re li Bankokê de derbas 
kiribûn, berî ku bikarin vegerin îranê her yek 
bi awayekê hatin destbiser kirin, lê kesê 
çarem ku Leyla Ruhanî ye reviya û gehişt 
îranê. 

Mesûd Sadiqzade, Mihemed Xezanî û Seîd 
Muradî, ew sê terorîst in ku wêneyên van di 
mobila keçikek leşfiroş a taylendî de hatin 
dîtin ku heyamê çend rojan bûye digel du 
keçikên din derbas kiribûn û mêvanên şevan 
ên malên wan bûn. 


Wêneya jina tavanbar bi êrişên 
terorîstî li Taylendê hat bilav kirin. 

Leyla Ruhanî, jina Îranî ku bi tometa dest 
hebûn di kiryarên terorîstî yên roja çarşemî 
di Bankoka Taylendê de hatibû diyar kirin, 
kariye Taylendê bi cih bihêle û vegere îranê. 
H33evdem dozgeriya cinayî a Taylendê jî 
biryara destbiser kirina vê pejirand. 

Herweha sê terorîstên şandî ji aliyê 
Wezareta îtilat a Komara Îslamî ve ku şeva 
pêş teqînê di yek ji cihên xwarin û vexarinê û 

Hikûmeta bê pêgeh 

Bûyerên sala borî di welatên Ereb ên Rojhilata 
Navîn de, wisa pêşan didin ku encama wê bahozê bi 
têkçûna rejîma Esed li Sûriyê û Komara Îslamî li 
îranê bi destê gelên nerazî bi dawî dibe 



Azad Kurdî 


Serhildana berfireh ya neteweyên îranê 
di zivistana 1979'an de bû mijara herî 
giring a rojev navxwe, navçe û asta 
navneteweyî. Gelên têhniyê azadî û 
demokrasiyê li seranserî îranê şoreş bi 
bedelên giran û xwîna sor ser xistin. Lê 
encama wê şoreş û serhildana 
azadîxwazane û rizgarî ji destê rejîma 
dîktatoriya Şahenşahî, berevajî vîn û 
xwesteka gelên îranê derket. 

Mirov dikare bêje ku nemana hikûmeta 
Şahenşahî, welatên Rojava ku wê demê 
rikeberiyek xurt bi Bilûka welatên 
Sosyalîsît re hebûn, ji bo ku alternatîvek 
baş bo parastina berjewendiyên xwe li 
hemberî eniya sosyalîstî di îranê de peyda 
bikin, tedbîr kirin ku sîstemek olî li îranê 
bînin ser kar, da ku pêşiya pêşdeçûna 
Komunîzmê bo Rojhilata Navîn bigire. 
Xomeynî û dar û destekên wî alternatîva 
herî baş bûn ji bo Eniya Kapîtalîsî ku derxin 
qadê û anîn jî. Ji xwe viyan, îrade û 
xwestekên neteweyên îranê ku şoreş 
kiribûn û çi dixwestin, ji wan re ne giring 
bûn. 

Zêdeyî 30 sal ji temenê Komara Îslamî 
ya îranê re derbas dibe. Hikûmetek ku 
bingeha dîktatoriyeta xwe di referandoma 
rûyekî ya Adara 1980'an de stand. Ji ber ku 
di wê pêngava ne demokratîk ya rejîma 
Xomeynî de ti alternatîvek nû ji xeynî 
hilbijartina rejîma dîktator a berê û 
Hikûmeta Îslamî ya nû nebû! Rojhlatê 
Kurdistanê bi pêşengiya PDKÎ ew 
referandom boykot kir û tê de beşdarî 
nekir. PDKÎ yekemîn û take partiya siyasî 
bû wê demê ku naverok û cewhera rejîma 
Xomeynî bi başî nas kiribû. Sedem jî ew bû 
u rejîma nû ti giringî û baldanek nedida 
xwestekên neteweyî û demokratîk yên 
neteweya Kurd ku bi awayekî sivîl û 
aştrîxwazane dianîn holê. Siyaseta dewleta 
Xomeynî jî red û înkarkirina mafên Kurdan 
bû. 

Hikûmeta olî ya Xomeynî piştî ku hêdî 
hêdî bingehên xwe xurt kir, dest bi 
mîlîtarîzekirina hemû navçeyaên îranê kir, 
bi taybet deverên wek Kurdistan ku tevgera 
neteweyî tê de çalak bû û doza mafê 
Kurdan û çareserkirina pirsa Kurd di 
çarçoveya îranê de dikir. Dehan sazî û 
dezgehên leşkerî û ewlekariyê hatin 


avakirin. Atmosfera welat ji wê demê heta 
niha li Kurdistanê û gelek deverên cihê 
niştecihbûna neteweyên îranê ewlekarî û 
mîlîtarîzekirî ye. Dirûşmîn serxwebûn, 
azadî û edaleta civakî ku sloganên berçav 
ên rejîma nû bûn, niha êdî bi tevahî avala 
bûne û bûne fosîl! Ne wekhevî û gendelî di 
33 sal temenê Komara Îslamî bêdadê dike, 
li gor serhejmariyê navneteweyî, Komara 
Îslamî yek ji pergalên herî gendel di 
cîhanê de ye. Dengê hemû liv û tevgerek 
demokrasîxwazane û mafxwa zane bi 
serkut û qirkirina sîstematkî hat/tî dan. 
Her diçe valahiyek zêde dikeve navbera 
xelkê û rejîmê, ji ber ku ti guhertin û 
xwestekek siyasî, aborî, civakî û çandî ku 
gelên îranê jê re şoreş kiribûn, nehatine 
cîh. Berevajî wê, atmosfera tirs, xof û 
bêdengiyê li ser civakê hat ferzkirin. 

Hemû pîvan û mercên sîstemek 
demokratîk hatin piştguh xistin û 
azadiyên demokratîk niha piştî 33 salan ji 
bo gelên îranê bûne xewn û xeyal... 

Di 33 salên borî de hemû metod û 
rêbazên ne demokratîk ji aliyê rayedarên 
vê hikûmetê ve hatin rêvebirin. Komara 
Îslamî tu nirx û bihayek nedaye û nade 
îrade û dengê neteweyên îranê. Dehan 
dezgehên ne hilbijartî û ferzkirî ji aliyê 
serokê olî hatin avakirin ku ew ji xelkê re 
diyar dikin ku rêveberî çawa dibe û kî 
dibe. Li gor wan, tenê Meleyên olî karîna 
diyarîkirina çarenûsa xelkê hene û ji wan 
re biryarên çarenûssaz bidin, xelk ne balix 
e û ne xwediyê wê hişmendiyê ye ku 
bikare çarenûsa xwe bi destê xwe diyar 
bikin! 

Bi vî awayî Komara Îslamî rewatiya 
xwe ji xelkê wernagire, ji ber ku îradeya 
giştî ji wan re ne giring e. Karnameya 33 
salên borî vê yekê diselimîne û 
nerazîbûnên veşartî yên sivîl û xurt ên 
civatên xelkê li îranê vê yekê derdixe 
holê. Ev ne îdea ne. Gelên nerazî ji her 
derfetek biçûk ku di sîstema dîktator û 
qirker a Komara Îslamî de pêk tê, dengê 
xwe diherikînin û doza maf û azadiyên 
xwe yên ji destçûyî dikin û nerazîbûn û 
dijberiya xwe ligel tewahiya sîstema 
Komara Îslamî pêşan didin. 

Bûyerên sala borî di welatên Ereb ên 
Rojhilata Navîn de, wisa pêşan didin ku 
encama wê bahozê bi têkçûna rejîma Esed 
li Sûriyê û Komara Îslamî li îranê bi destê 
gelên nerazî bi dawî dibe. Ji ber ku 
hikûmetek ku pêgeha cemawerî di nav 
gelan de tunebe û berheqî û rewatiya xwe 
ji dengê gelan û viyana wan nestîne û 
nekeve ber proseya demokratîk a 
hilbijartina azad, nikare zêde temenê 
desthilata xwe berdewam bike. 

Niqurçk 


Dîsa Mehmûd dîsa 

Mehmûd 


Mehmûd bêt? Bila bêt! 




Ceifer Mubeşirniya 


Mehmûd Ehmedînijad got: Ji bo 
hizûra me di valayiya esmanan de gerek 
em hewl bidin berî sala 2022'an hemû 
îmkanatên xwe amade bikin!!! 

Wella Mehmûd tu guh min bikî, wê 
gellek zûtir xwe amade bikî!!! Serê te û 
bavê te, bahozek bixeter di rê de ye û ji 
bo ku we di xwe de wernepêçe û wunda 
neke, ji niha ve di hizra vedîtina cihekî 
dervey koreya erdî de be!!! Bi rastî li ser 
koreya erdî cihek ji bo we nine. Çunku 
pêka îdiayên we, cihê we di asîmanan de 


ye!!!, him jî ma we kesek ji xwe re li ser erdî hiştiye? Zûbe 
Mehmûd bike "tawa bezê” ji min bibîze "avê ku da serî, çi bihostek 
be, çi çar tilî”. 

Vêca Mehmûd canê xwe nazand û got:"Em li ser duriyanekê ne, 
em nizanin ka biçin koreya Heyvê yan jî koreya Mirîx”!!!. Bawer 
bike ferq nake biçî kîjanê, çawa tu hatî ser koreya Erdê û mîna 
hovekê bûye, dê li koreyên din de jî her ew rimûzade bî. Vêca 
bixwe her di valayiya esmanan de li benda "Decal” bimîne heya 
kerê xwe tîne û te pişt xwe siwar dike!!! 


Mehmûdê min îznê nade ku yekî din gazî bikim. Wî got: "Em 
paqijtirîn dewleta Cîhanê ne!!!. Way tu li wî kuzirîkê derewîn û wê 
derewa hinde mezin. Kuro Mehmûd bes e, canê min bese te hetka 
xwe bir. Başe tu ji kê re wan axaftinan dikî? 

"Dîzikê got: Binê min zêr e, huskûyê got: Ez ser û binên te 
geriyame”. Hey mala te, he îsal we 3 hezar milyard dolar di bank 
de dizîn, he îsal we çend hewlên terorîstî li çend welatên cîhanê de 
dan, he îsal we sedan kes îdam kirin, dehan kasibkarên Kurd li ser 
sînoran bi gulleyên we hatin kuştin, niha jî xelkê azadîxwaz yê 
Sûriyê bedelê şerxwazî, fitneçîtî û terorîzma we didin. Çavbelekê 
qopo!!, ma tu nizanî navê dewleta te li dawiya lîsteyê cîhanê ye. Lê 
ji te nagirim, hetmen dîsan te gelek mewad kişandiye û renge te 
lîste ser û bin girtibe!!! 

Car din bazerganî kirin bi kerameta mirovan! 

Mixabin dewleta Çîn û Rûsiyê car din çavê xwe ji terajîdiyayek din a 


mirovî niqandin û parastina bihayên mirovî û kerameta î 
qurbaniyê dan û standinên bazerganî û berjewendiyên 
dewleta dîktator û mirovkuj a Sûriyê. 



Dara Ntiq 


H 


eyame 
zêdetir ji 11 
heyvan e ku 
xelkê 


azadîxwaz yê Sûriyê bi awayek 
hovane û dûr ji her terze yasa û 
rêsayek mirovî, ji aliyê rejîmtW 
dîktator û xwînrêj a Beşar Esed 
ve, bi awayên herî tund tên 
tepeserkirin û rojê bi deyan kes 
ji xelkê nerazî ê wî welatî, bi 
destê hêzên mirovkuj yên wê 
rejîmê û bi harîkariya locîstîkî a 
Sipaha Qodis a îranê û 
Hizbullaha Lubnanê ve tên 
kuştin. Pêka amarên NY tenê di 
destpêka xwenîşandanên gelê 
Sûriyê di 11 heyvên derbasbûyî 
de, zêdetir ji şeş hezar 
hemwilatiyên sivîl ên Sûriyê 
bûne qurbanî ku piraniya wan 
jin û zarok in. 

Roj li rojê zêdetirbûna 
komkujî û tund û tûjiyên 
dewleta Sûriyê derheq bi xelkê 


sivîl û azadîxwaz yê wî welatî û 
hemen demê de helwesta 
bêşermane û dûr ji pirensîbên 
mirovî ên welatê Çîn û Rûsiyê, bi 
tewahî civaka mirovahiyê bi şok 
û heyrîmanê re hevrîş kir û bû 
hegera nigeranî û nerazîbûna bîr 
û hizrên giştî. Piştî cehdên 
bêencam yên Komkara Erebî bo 
dawîanîna tund û tûjiyên rejîma 
Sûriyê û sekinandina maşîna 
tepeserî û komkujiya hovane a 
rejîma Esed, bi neçar keysa wî 
welatî ji aliyê Komkara Erebî ve, 
ji Konseya Ewlekariyê re hat 
şandin. 


NY jî 16'ê Rêbendana îsal, bi 
merema sekinandina binpêkirina 
mafê mirovan, komkujiya 
hemwelatiyên sivîl, girtin û 
eşkencekirina xwenîşanderan, 
rojnamevan û kesên siyasî û sivîl, 
tepeseriya hêzên ewlehiye rejîmê 
û dawîanîn bi deshilata dîktator a 
Beşar Esed û pêkanîna 
hikûmetek demokratîk û 
nîştemanî, biryarnameyek amade 
kirbû ku mixabin ji aliyê helwesta 
neberpirsyarane a dîplomatên 
Çîn û Rûsiyê ve hat veto kirin. 

Helwestek ku bû bi sedema 
bêzariya civaka navneteweyî û 
herwisan nerazîbûna tevgera 
demokrasîxwaz a Sûriyê û di 
hemen demê de jî, dana 
îzinnameyek bi rejîma mirovkuj a 
Esed bo tepeserkirin û komkujiya 




an kirine 


tir a xelkê sivîl û mafxwaz a 
latî. 


Di demekê de ku raya giştî û 
bi taybetî gelên serhildêr û 
azadîxwaz yê Sûriyê çavnihêrê 
biryarnameya Şivra Tenahiyê 
bûn bo ragirtina komkujî û tund 
û tûjiyên vî welatî û dawîanîn bi 
deshilata dehan sale a 
dîktatoriya Beşar Esed û 
cihgîrkirina aştî û azadiyê di 
welatê dîktatorlêdaye ê Sûriyê 
de, mixabin dewleta Çîn û 
Rûsiyê car din çavê xwe ji 
terajîdiyayek din a mirovî 
noqandin û parastina bihayên 
mirovî û kerameta însanan kire 
qurbaniyê sat û sewdayên 
bazerganî û berjewendiyên 
abûrî tevî dewleta dîktator û 
mirovkuj a Sûriyê û 
hewsûçbûna tevî cenayetên vê 
rejîmê. 

Bêşik helwêsta 
neberpirsyarane a wan du 
welatan ne tenê pêvajoya 
komkujî û tepeserkirina 
nemirovane a rejîma Esed 
derhq bi xelkê sivîl yê wî welatî 
nesekinand, belku bû bi hegera 
zêdetirbûna tund û tûjiyê û 
komkujiya zêdetir a 
xwenîşanderan. 

Helwestek ku hitbar û 
heybeta NY bire bin pirsyarê û 


bû bi hegera kerb û kîna xelkê 
mafxwaz û bêzare Sûriyê û 
mehkûmiyeta raya giştî pêre bû. 
Helwestek ku tenê tevî 
pêşwaziya germ a dost û 
hevalbendên nizîk ê wê rejîmê 
anku Komara sêdare a îranê û 
girûpên tundajo yên weke 
Hizbullah û Hemasê, ku 
pilandarêj û arîkarê sereke yê 
hêzên tepeserkare rejîma 
Sûriyê ne, berbirû bû. 


Helwestek ku pêvajoya 
bûyeran di sûriyê de, ber bi 
kirîzek aloz û şerek tayifî û 
nexwastî ve dibe. Bi awayek ku 
eniya demokrasîxwaz di asta 
cîhanî de yê piştgîriya 
xwenîşander û xelkê azadîxwaz 
yê wî welatî bike û eniya 
pawanxwaz û dijî mirovî jî 
cehda parastina rejîma Esed û 
tepeserkirina xelkê sivîl dike. 
Niha zaf ji welatên cîhanî û 
herêmî bi taybetî welatên Erebî 
bi nîşaneya nerazîbûn ji 
berdewambûn û geşekirina 
pêvajoya komkujî û tepeseriya 
xelkê Sûriyê, balyûzên xwe li wî 
welatî vekişandin û bazneya 
durpêçên bo ser wî welatî roj li 
rojê berfirehtir dibe û cehd û 
xebat bo asayî kirin û 
sekinandina tund û tûjiyên 
Sûriyê di asta raya giştî de 
berdewam e. 

Ji aliyek din ve, Komara 
Îslamî û hevhizrên vê bi hemî 
awayekê bo parastina deshilata 
dîktator a Esed û tepeserkirina 
bêrehmaneya xelkê narazî 
dixebitin. 

Helwestek ku ne tenê tu 
bandorek li ser vemirandina 
seha azadîxwazane a xelkê wî 
welatî nebû, belku ev xelkê 
şpreşvan serbarê 
şermezarkirina helwesta 
neberpirsane a Çîn û Rûsiyê, 
bigurtir ji derbasbûyî hawara 
mafxwazane a xwe bilind kirine 
û niah bi piştrastbûn bi hêz û 
îradeya azadîxwazane a xwe û 
serbarê komkujî û tund û 
tûjiyên hêzên mirovkuj yên 
rejîma Esed, xebat û tekoşîna 
mafxwazane a xwe di pêxema 
nehêlana dîktatorî û 
cihgîrkirina aştî û azadî û 
dadperweriya civakî û gihîştin 
bi armancên mirovî ên xwe 
didomînin. 

Herwisa bi dirêjîdan bi 
fîdakariya xwe di pêxema 
nehêlana dîktatoriyê de, dane 
eyanê ku ewên ku di pêxema 
pawanxwazî û berjewendiyên 
xwe de, bazerganiyê bi mafê 
mirov û buha û kerameta 
însanan dikin, riswa û 
şermezarê dîrokê ne. 

Zimanê dayîkê bingeha herî 

serekî a şunasa netewî 

Ziman wek alava herîgirîng ya pêwendîgirtin, eyankirin, 
têgehandin, û têgihşîtin yekji sitûnên herîgiring ê pêkînerê 
şûnasa netewîya neteweyan e. 


X 


"aka welatan 
tenê bi şûr û 
şemşîran nahê 


dagîrkirin, bi riya ziman jî 
xakek herî berfireh dikare bê 
dagîr kirin. Bizane ku dujminên 
te çawan te dikêşne jêr per û 
baskên xwe de, da ku peyvên 
zimanê dayîkê li ser zimanê te 
hilînin û peyvên xwe bêxne ser 
zimanê te. Ew neteweya ku 
zimanê xwe ji bîr bike, êdî 
nikare netewe be. Neteweya 
bendkirî ji aliyê biyaniyan ve, 
wek ava li pişt bendavan de ye. 

Di dawiyê de rojekê bendav 
wê biherife û rûbarên biçûk wê 
pêkve girê bide. Ziman jî ew av 
e. Av her tim av e, çi li pişt 
bendavê be, çi li aliyê din ê 
bendavê be. Ziaman ew ava 
bihêz e ku bi aramî di nav 
valatiya keviran de diçe û 
neteweyên pirş û bilavbûyî li 
pişt sînoran digehîne yektir”. 
(beşek ji şîretên îstfan Nimanya 
avakerê kilîsaya Ortodoks”. 

Ziman wek emraza herî 
giring ya pêwendîgirtin, 
eyankirin, têgehandin, û 
têgihşîtin yek ji sitûnên herî 
giring ê pêkînerê şûnasa netewî 
ya neteweyan e. Ew şûnasa ku 
aliyê kêm li heyamê zêdetir ji sê 
dehikan deshilatdariya rejîma 
îranê de hewla helandin û 




jinavbirina wê hatiye dan, lê yek 
ji egerên herî xwedîhêz ên 
berdewamiya xebata netewên 
zulmlêkirî ên welatê me û bi 
taybetî kurdan bi dijî rejîma 
kevneperest a îranê parastina 
vê nasnameyê ye ku tehlûkeya 
helandina li nav ziman û kultura 
bi fermîkirî ji aliyê rejîma 
nedadperwer a îslamiya îranê 
ve li ser e. 

Ew hemû hewlên rejîma 
îranê bona birêvebirina 
siyaseta helandina zimanê 
neteweyan di nav yek ziman û 
yek çandî de, ku pêştir hemen 
siyaset ji aliyê Rezaxan paşayê 
wê demê ê îranê ve jî bi dijî 
neteweyan dihate birêve birin, 
di demekê de ye ku di welatek 
wek Hindustanê de 19 zimanên 
bi fermîkirî û li Afrîqaya Başûr 
11 zimanên fermî hene. 

Lê di welatê me de serbarê 
qedexeya xwendin û nivîsîna bi 
zimanê dayîkê li qonxên 
xwendinê de, hewleke 
bernamedarêtî û sîstematîk bo 


helandina ziman û kultura 
neteweyan heye ku ew yek di 
rastî de bêdadî û zulma herî bê 
sînor e, ku derheq mafên yasayî 
însanî ê neteweyan tê kirin. 

Herweha tewaya wan 
hewlên rejîma îranê berevajiyê 
benda 30'î ya biryarnameyeke 
pesendkirî ji aliyê NY li sala 
1989'an de ye ku gellek bi 
eşkereyî pêdagiriyê li ser mafê 
xwendin û nivîsîna bi zimanê 
dayîkê dike û têde hatiye: 
"kêmaniyên ayînî, qewmî, yan 
zimanî, mafê vê yekê hene ku bi 
awayê bi kom, yan jî wek tak, 
ziman, çand û ayîna xwe bikar 
bînin û mifahê jê wergirin”. 
Giringiya biryarek bi vî awayî 
wê demê zêdetir eşkere dibe ku 
di sala 1991’an de jî UNSCO’yê li 
ser pêşniyara welatê 
Bengiladêşê roja 21’ê Şibatê 
wek roja zimanê dayîkê daye 
naskirin. 

Herçend Şêvra Bilind a 
Şoreşa Çandî a îranê li meha 
Cozerdana sala 1388’an de 
pêşniyara hînkirina zimanên 
herêmî û "qewmî” li hinek ji 
zanîngehên wî welatî de pesend 
kir, ku li gor vê îzin bi hinek ji 
wezaretxaneyan hate dan ku du 
wahidên dersî ên ziman û 
wêjeya neteweyên xeyrî Fars 
wek Azerî, Kurd, Belûç û 
Turkemen li zanîngehên 


nawendî ên parêzgehên 
pêwendîdar, bi şêweyên 
dilxwaz ders bêne gotin, lê bi 
baldan bi vê ku heya dana mafê 
xwendina bi zimanê dayîkê li 
qonaxên xwendinê de di 
çarçoveya benda pazde ya 
yasaya bingehîn de jî ku têde 
hatiye: 

" mifah wergirtina ji 
zimanên herêmî û qewmî li 
çapemeniyan û ragehandinên 
giştî de, û ders gotina wêjeya 
wan li xwendegehan de li rex 
zimanê Farsî azad e”, tenê beşek 
ji xwestek û daxwaziya 
neteweyên bindest ên îranê ye, 
û ew jî nehatiye cîbicî kirin, gelo 
ew biryara Şêvra Bilind a Şoreşa 
Çandî çawan dikare biryarek ew 
qas girîng be ku bikare wan 
neteweyên xebatkar razî û 
bêdeng bike?! 

Bê guman biryarek bi vî 
awayî ew jî bi vê şêweya ku ew 
dixwazin birêve bibin, tenê ji bo 
xapandinê û kêmtirkirina zext û 
givaşan bo ser xwe nebe, nikare 
tu tiştek din be, û nikare li 
çarçoveya giringîdana rejîmê bi 
xwestekên neteweyên îranê bê 
hesibandin. Birêvenebirina 
benda 15'êya Yasaya Bingehînjî 
yek ji xalên herî bihêz yên 
pêdagirbûna neteweyên 
zulimlêkirî ên welatê me li ser 
xebata bi dijî deshilata ne 
dadperwera rejîma îranê ye, û 
tê çavrê kirin ku ew xebat 
hemû salê li roja 21'ê Şibatê de 
rengdaneweyek diyar û 
berçavtir hebe. 

Herweha xoretên gelê Kurd û 
neteweyên zulimlêkirî ên din ên 
îranê ku mafê xwendin û 
nivîsîna bi zimanê dayîkê ji wan 
hatiye zewt kirin, cuda ji vê ku 
dikarin roja 21'ê Şibatê bikne 
roja eşkerekirina kerb û kîn û 
bêzariya xwe ji siyasetên dijî 
mirovî ên rejîma îranê, di 
hemen demê de jî dikarin ku vê 
rojê bikne roja nasandina 
zêdetir ya kultur û çand û 
zimanê xwe bi bîr û raya giştî û 
heta rêkxirawên herî bi bandor 
ên navnetewî. 

Ku ew hewla herçend jî 
nekare rejîmê di warê 
hewildana bo helandina kultur 
û zimanê neteweyan, neçar bi 
paşvekêşanê jî bike, lê aliyê kêm 
dikare egerek xwedî hêz be ji bo 
parastin û heta geşekirina 
ziman wek bingeha serekî ya 
nasnameya netewî. 







Siyasî 

Ehwaz ezmûnek din ya 

A 

neteweyên Iranê 

Aso Salih 

Li gorî rapora rêkxirawa çavdêr a mafê mirovan hêzên ewlekariya 
rejîma îranê li destpêka sala nû ya Zayînî de heya niha pitir ji 65 kes 
destbiser kirine. Li gorî vê raporê du kes ji girtiyan li girtîgehên wezareta 
îtilaatê de hatin kuştin. Navê wan du kesan jî bi vî awayî hatiye ragehandin: 
Mihemed Ke'bî 34 salî, û Nasir Albuşokêyê Derefşan 19 salî. Ew yek di 
demekê de ye ku ên girtî heya niha tawan yan tawanên wan bi wan 
nehatiye ragehandin û bo dadgehê nehatine birin. Li gorî çavkaniyên 
nûçeyan girtina berfireh a xelkê li bajarên Şûş, Hemîdiye, û Ehwazê, li 
bersiva dîwarnûsî, û druşmnivîsînên bi armanca tehrîma hilbijartinên 
parlementoya îranê û herweha piştevaniya ji Buhara Erebî bûye. 

Ehwaz û kirîzên îran 

Di rastî de girtina xelkê Ehwazê pêwendî bi wan kirîzan ve heye ku li 
navxwe a welat de ne. Kirîza yekemîn kirîza rewayiyê ye. Komara îslamiya 
îranê hemû demekê ew rewayiya bi berçav ya xwe li riya zorbûna hijmara 
dengderan li hilbijartinan de û herweha nîşandana dîmenên xelkê 
wergirtiye. Lê piştî hilbijartina serkomariyê li sala 1388'an de û 
destpêkirina nerizayetiya xelkê hevçax di gel tepeseriya ji aliyê deshilatê 
ve, ew rewayî bire jêr pirsyarê. Ew nerizayetî bû sedema vê ku beşek ji 
hakimiyetê jî lê cuda be û deshilat li cem kirîza rewayiyê, di gel kirîza 
navxweyî ya xwe jî berbirû be. 

Hevçax li yek sala borî de heya niha Buhara Erebî û pêla 
demokrasîxwaziyê li welatên Rojhilata Navîn de dest pêkiriye. Ew pêl ku 
hevdem li gel kirîza aboriya li îranê û zortirbûna nerizayetiya xelkê ye, 
karbidestên komara îslamiya îranê jî gellek dilgiran kiriye. 

Koma wan du kirîzan dibe sedema vê ku rejîm taba tu nerizayetiyekê 
neîne. Tecrubeya çend dewrên hilbijartinan li serdemê serkomariya îslamî 
ya îranê de nîşan daye ku li wan deman de hinekê azadî zortir dibe, lê 
rewşa na asayî ya vê carê em dibînin ku reftara hakimiyetê guhertiye, û 
dibe sedema vê tişta ku niha em dibînin. Wate daxistina zortir ya 
rojnameyan, daxistina zortir ya fezayê çalakiya civakî, û tepeseriya xelkê li 
Ehwazê. 

Rewşa taybetî ya neteweyên îranê 

Cuda ji vê dîtingeha giştî rewşa neteweyan li îranê de hinek ferq û 
cudahî heye. Xelkê wan herêman hinek daxwazî hene ku dibe sedema vê ku 
nawenda sereke ya nerizayetiyan ew herêmane bin. Nerizayetiya xelkê li 
Azerbaycan, Kurdistan, Belûçistan û Ehwazê li salên borî de ew rastiya 
selimandiye. Her ew yek jî bûye sedema vê ku hêzên ewlekariyê zortir li 
wan herêman de bin û rewşa ewlehî û mîlîtarîzebûnê berçavtir be. Wate 
taba deshilatê derheq nerizayetiyan gellek kêmtir dibe, û dibe sedema vê 
ku piştî nivîsîna hinek diruşman li Ehwazê de, pitir ji 65 kesan werin girtin 
û du kes jî li girtîgehan decanê xwe ji dest bidin. 

Deshilata Komara îslamiya îranê li çar serdemên cuda û her car bi 
şêweyekê siyaseta tepeseriya neteweyên îranê peyrew kiriye. Piştî şoreşa 
gelên îranê, li serdmê şer, li serdemê piştî şer û niha. Li serdemê îro de ku 
hinek destewajeyên netewî anîne nav wêjeya siyasî ya deshilatê. Ji vê 
dîtingehê ve ji çemk û têgeha "cudahîxwazî" ku niha barek giran di nav 
deshilat, opozisyon, û heta beşek zaf ji xelkê de heye, mifahê werdigre û bi 
vî awayî tepeseriya neteweyên Îranî li pêxema livandina hesta netewî ya 
xelkê, wek karekî pozetîv nîşan dide. Ew pirs helbet kartêkirina wê li ser 
beşek zaf ji opozisyona Komara Îslamî li derveyî welat hebû û hêlek sor ji 
bo piştevaniya kêmnetweyên îranê pêk aniye. 

Dîtingeha hewşêwe 

Dîtingeha hewşêwe bo neteweyên îranê tenê di nav Komara îslamiya 
îranê de nine, belku beşek berçav ji opozisyona navxwe û derve jî 
dîtingehek weha hene. Komara îslamiya îranê ku deshilat di desta de ye, ew 
cure dîtingeh dibe sedema pêkhatina dîtingehek ewlekarî û tepeseriyê. Lê 
opozisyon ku beşek zaf ji mîdyayan di dest de ye, dibe sedema bilavnebûna 
nûçeyên wan herêman. 

Ezmûna nerizayetiya xelkê Kurdistanê û Azerbaycanê di wan salên borî 
de, şêweya lênihêrîna li kêşeya Belûçistanê û ew girup yan rêkxirawên ku li 
wir çalak in, û tecrubeya wan dawyane ya Ehwazê vê rastiyê diselimîne ku 
mîdyaya opozisyonê bi bêdengiya xwe, li pêxema bêdengkirina dengê 
nerizayetiya neteweyên îranê û qebulkirina reftara Komara îslamiya îranê 
di wan herêman de kar kirine. 

Reftara rejîma îranê li pêxema binpêkirina mafê neteweyên îranê û 
tepeseriya wî xelkê, dij bi her cure pîwaneke mafê mirovan e. Lê bêdengiya 
mîdya û rêkxirawên mafê mirov jî, heke piştevanê vê reftarê nebe, lê rê 
xweş dike bo domandina vê reftarê ji aliyê rejîma îranê ve. 



Şerê herêmî yê Esed, îran, îraq 

u Eelqaide, bi diji xelke Sunye 

rastîne civak û welêt bi derba agir û 


W: Agirî 


Rojnamevanê Ereb, 
Ebdurrehman Raşid, rewşa Sûriyê 
bi şerekî herêmî şiband ku ji aliyekî 
ve hêzên tepeserkar yên Esed, 
hêzên Hizbullaha Lubnan, Tehran û 
Bexdayê cih girtine û ji alîyê din ve 
jî, gelên mafxwaz yên Sûriyê cih 
girtine ku di pêxema azadî û 
demokrasiyê de dixebitin. 

Navbirî di wê gotara xwe de ku li 
rojnameya Şerqulewsetê de belav 
buye qala vê yekê dike ku, welatê 
îraqê ji xwe hertim di bin gef û 
êrîşên terorîstî yên Elqaêdê de ye, 
di hemen demê de jî yek ji 
çavkaniyên sereke yê silahên 
nizamî û harîkarê nihayî yê rejîma 
Esed e. 

Ewa di halekê de ye ku tora 
terorîstî a Elqaîdê di heyamê 7 
salên derbasbûyî de ji hêla rejîma 
Esed we di warê alavên nizamî û 
locîstîkî û perwerdehî ve piştevanî 
jê dihate kirin. îran hemî gavekê 
êvirgeha rêberên payebilind yê vê 
tora terorîstî bûye. Lewma ew niha 
dixwazin ku Elqaîdê tevlî rewş û 
pevçûnên niha yên Sûriyê bikin ku 
bikarbin rewş û zirûfa heyî gor dilê 
xwe biguherînin. Navbirî herwusan 
dide eyanê ku Tehran û Demişq 
dixwazin ku bi vê helwest û biryara 
xwe, raya giştî ji encama bûyer û 
tevgera azadîxwazî a gelên sûriyê 
bitirsînin û wisan bidin eyanê ku 
ger pêvajoya han bigehîje 
encamekê, yê tora Elqaîdê weke 
hêza xwedî deshilat ji dewsa rejîma 
Esed bête serkar. 

Nivîskar dibêje ku, Niha şûnde 
êdî em nikarin helwest û bûyerên 
heyî, di hedê şer û pevçûnên 
navbera hêzên tepeserkar û 
xwenîşanderên nerazî yên dijberî 
rejîma Sûriyê de bibînin. Di Sûriyê 
de şerekî dijwar û kawilkirî di rê de 
ye ku armanca wê guhertina rûçkê 


rastîne civak û welêt bi derba agir û 
silahê ye. Navbirî dide xuya kirin ku 
dema, îran, îraq, Hizbullah û Elqaîdî 
li cem rejîma Esed, li hember xelkê 
bêberevan yê Sûriyê cih digrin, 
mirov dê çi çavnihêriyek jê hebe. Erê 
gelo kesek heye ku harîkariya wî 
xelkî bike ku netenê ji tev pêdiviyên 
sereke yên jiyanê bêpar in, jiberku 
nemaze mafê jiyanê jî ji wan tê 
standin. Welatê Ordenê hin 
penahgeh çêkirine, lê tu kesek 
dikare xwe bigehîne wêrê? Turkiye 
carnan hin hişdariyan dide û 
penahgeh jî ava kirine, lê bi dorpêç û 
hebûna wan hikûmetên neyar, rêya 
revê ji xelkê nerazî û sivîl hatiye 
bend kirin. niha di rastî de, 20 
milyon ji xelkê Sûriyê di nava 
dorpêça 5 hêzên pawanxwaz û 
mirovkuj yên herêmî de asê bûne, 
bêyî ku ji hêla tu yek ji welatên 
rojavayî yan navneteveyî ve bihên 
piştewanî kirin. 

Li gor gotara nivîskar, îran tev 
harîkariyên nizamî, locîstîkî û malî 
dixe xizmeta rejîma Esed heya ku 
xelkê xwe pê tepeser bike. îraq, him 
bi harîkariyên malî, abûrî û neftî li 
cem Esed sekinye û nahêle dorpêçên 
cîhanî, bandorên xwe li ser rejîma 
Esed bikin. Rûsiye jî di asta 
navneteweyî de, mijûlê peçavtin û 
veşartina cinayetên rejîma Esed e. 
Lewra mirov nikare rewşa heyî bi 
tenê hovîtiya hikûmetekê bi dijî 
xelkê vê bihesibîne, jibelku ew yek, 
êrîşek herêmî ye bi dijî xelkê nerazî 
û sivîl yê wî welatî. 

Raşid di dawiya mijara xwe de, 
dinivîse ku, niha dirêjiya wan 
aloziyan bi qazancê Tehranê ye ku 
dixwaze Sûriyê ji hev belav bike û 
bike peşqela agir, heya ku mirina 
Esed, weke birgeha herî girîng a 
lîstika xwe birevîne. Di rewşek han 
de, ewa mafê gelên Sûriyê ye ku ji 
me harîkariyê bixwazin û erkê me ye 
ku em ji hewara wan bên. 















Civakî 


Agirî 



Hêla hejariyê îro di îranê de 

Abûriya rejîma îranê di bin bandora gelek arîşe û 
gefên micid deya ku ew jî vedigere ser lewaz bûna 
sîstema siyasî û birêveberiya nedirust a hikumetê û 
herweha xirab bikaranîna samanên netewî 



Arif Velzî 


L i çend rojên derbas bûyî 
de Ce’fer Qadirî nûnerê 
Bajarê Şîrazê di 
Parlemêntoya 

Komara Îslamî de ku herweha 
Endamê Komisyona Bername û 
Bûdceya Parlementoyê ye jî, ragehand 
ku hêla hejariyê di îranê de îsal gihîşte 
960 hezar tûmenî. 

Eva di demekê de ye ku berevajî 
gotinên nûnerê bajarê şîrazê li gor 
raporên fermî ên hikumetî pitir ji 15 
milyon kes di îranê de di bin hêla 
hejariyê de dijîn, lê Li gor lêkolîn û 
pêdeçûnên hindek şarezayên hêla 
hejariyê û herweha pêvanên cîhanî di 
warê hêla hejariyê de, ku pêk tên ji 
pênc xalên "rewşa saxlemî, perwerde, 
xwedî kar bûn, xwedîşiyansazî û 
xurekê", tê texmîn kirin ku hijmara 
kesên ku li îranê di bin hêla hejariyê de 
dijîn bigîje 20 milyon kesî. 

Derheq hêla hejariya reha û motleq, 
hindek berpirsyarên hikumeta îranê 
weke Wezîrê Karûbarên Civakî, 
pênaseya nû ya NY di warê hêla reha ya 
hejariyê de, ku di rojê de dahata xelkê 
îranê, kêmtir ji 2 dolarî ye li berçav 
nagire û dibêjin ku, tu kes li îranê de, di 
bin hêla hejarî ya reha de najî û dahata 
wan kêmtir ji 1 dolarî nîne. 

Seba ew rewşa aloz ya abûrî di îranê 
de, Bêhdaşta Cîhanî di rapora xwe de 
eşkere kiriye ku zêdetir ji 12 milyon kes 
di îranê de ji destê xwarina xirap de 
dinalin û ew kesên ku di bin hêla 
hejariyê de ne, nikarin xwarina xwe ya 


rojê dabîn bikin û herweha dane zanîn 
ku berbilaw bûna hejariyek bi vî awayî 
di îranê de cihê nîgeranî û metirsiyê ye. 

Abûriya rejîma îranê di bin bandora 
gelek arîşe û gefên micid deya ku ew jî 
vedigere ser lewaz bûna sîstema siyasî 
û birêveberiya nedirust a hikumetê û 
herweha xirab bikaranîna samanên 
netewî ji aliyê deshilatdarên Tehranê di 
heyamê 30 sal hukimraniya xwe de, 
jiber ku li cihê wê ku bûdca memleketê 
xwe ji bo asayiş, avedanî û xweşkirina 
rewşa abûriya welat û xelkê xwe xerc 
bikin, di gelek rêyan ve hat xerc kirin, 
bo mînak weke serf kirina beşeke zaf ji 
bûdceya îranê di heyamê 8 sal şerê îran 
û îraqê de, hewldan bo bidest ve anîna 
çekên navekî bi şêwaza neyasayî û 
binpêkirina yasayên navnetewî di warê 
çekên komelkuj de ku di encam de bûye 
sebebê vê ku civata cîhanî bi awayê 
tund îranê bixe ber dorpêçên xwe, 
xirap bikaranîna deshilatê ji aliyê 
karbidest û taqim û girûpên nava 
deshilatdariya îranê û rakêşana 
bûdceya welat û xelkê îranê ji bo 
hisabên xwe û malbatên xwe û sermaye 
gozarî û danana pirojeyên taybetî di 
navxwe û derveyî welat de, piştevaniya 
malî bi hemû awayekî ji taqim û 
girûpên terorîstî li cîhanê de, weke 
hizbulla û Hemas û gellek bûdceyên din 
ku bi awayên ne şerî ji xelkê xwe 
distîne û bo qahîmkirina pêpikên 
deshilata xwe û ajawegêrî di dinya û 
navçê de serf dike. 

Eva di demekî de ye ku welatê îranê 
xwediyê gellek çavkaniyên xwezayî 
weke petrol û gaz û gelek çavkaniyên 
din ên bin erdî ye, lê mixabin di warê 
abûrî û hejariyê de gelek ji îranê 
bihêztir in. 

Ev şêwaza deshilatdarî û kiryarên 
Komara Îslamî bûye sebeb ku Pileya 
îranê di warê abûrî de di cîhanê de li 
rîza serveyî sedê cih bigre, û herweha 
di warê ewlehiya abûrî de, heya pileya 
75’ê here û tewerom û giranî bi qasekê 
di îranê de jêhel çûye, ku hêdî hêdî xelk 
jiyana xwe di peyda kirina nanê rojê de 
dibîne. 

Valintayn di îranê de 

Di îranê de, pêkanîna cejn û şadî bi 
awaya şexsîjî bê metirsî nine û gellek caran 
hêzên besîc û leşkerî ên rejîmê êrîş birine 
ser wan merasîman, û gellek ji ciwanan 
destbiser kirine. 


R 


ejîma îranê li dijî hemû sembolên çandî ên 
Rojavayî ye û bi her awayekî li hember wan 
sembolan de disekine, lê di çend salên 
derbasbûvî de, roia Valintavnê 




(roja Evînê) di nav ciwanên Iranî de, weke i 
pîrozkirin. 

Reng e yek ji sedemên berdewamî û berfirehbûna ve re u 
resmê hebûna nifûsek zaf ya ciwan di îranê de be. Temenê 
%60 ji heşîmeta îranê jêr 30 salî ye û nêzîk bi 1.3 ji 
heşîmeta îranê navbera 15 heya 30 salî ne. 

Rewşa îranê bi awayekê ye ku îmkana vê yekê a wan 
nine keç û kur bikarin pêwendiyek evîndarî a azad pêk 
bînin, di vê rewşê de roja Valintaynê ji bo wan dibe hêcet û 
derfetek û herweha beşek ji kasibkar û bazirganên Îranî jî ji 
vê derfetê qazancekê baş dikin. 

Nûçegihaniya Firansayê ji zarê çend dukandarên 
Tehranê dibêje di vê rojê de alavên weke kartpistal, gul, 
şokolat, golav û bûkên zarokan pir zaf tên firotin, herweha 
beşek ji restoranan jî di vê rojê de qazancekbaş dikin. 

Êlmîra, keçek 24 salî a Tehranî dibêje gelek ji wan kesên 
ku vê rojê pîroz dikin di qata navêncî yan jî di rewşeke baş a 
aboriyê de ne. Ew dibêje salên berê ev roj girîngiyek taybetî 
ji min re hebû, lê rastî ev e ku heya hestek rastîna evîndarî 
di navbera keç û kur tunebe, ev roj wateya xwe ji dest dide. 

Kesên mesebî û sunetî di îranê de li ser vê baweriyê ne 
ku berfirehbûna asta nifûza çandên Rojavayî bûye sedema 
pirsên civakî weke telaqê. 

Herweha nasiyonalîstên Îranî hez dikin ku roja Mihrigan 
ku di destpêka payîzê de ye, weke roja evîndariyê di îranê 
de bê nasîn. 


Seba, keçek 18 salî ji bajarê Meşedê dibêje: Pîrozkirina 
roja Velantaynê, ji min re wateya pêrewî yan pesendkirina 
çanda Rojavayiyê nade, belkî ev tişt ku bo min girîng e 
hebûna hêcetek bo şadî û cejn e. 

Wê dibêje gelek ji ciwanên îranê hez dikin ku di vê rojê 
de bi awayekî şexsî ji xwe re cejn û şahî pêk bînin, lê 
meimûrên polîs hertim bo wan pirsgirêk çê dikin. 

Di îranê de, pêkanîna cejn û şadî bi awaya şexsî jî bê 
metirsî nine û gellek caran hêzên beîc û leşkerî ên rejîmê 
êrîş birine ser wan merasiman, û gellek ji ciwanan destbiser 
kirine. 

Meysem ku ciwanek 30 salî ye dibêje ez û jina xwe di vê 
rojê de diçine bo geriyanê û bo derbaskirina demek xweş 
em derdekevine derê. Navbirî herweha bas ji rewşa xirab a 
aborî a welatê dike û dibêje hin car hewce ye ku bo revîn ji 
fikr û nîgeraniya xwe, em sergermiyên wusa peyda bikin. 

Çavkanî: Radiofarda 

Ehmed Şabazî: 

Di rojekê de me sê pêşmergan zewac kir û demekê me dawet û dîlan kir, her wê şevê êrîşek 
hat ser me û şerr çêbû, me bûk bicih hêlan û em daketin şerr, tevî hêzên dujmin, mixabin me 
di wî şerrî de jî çend şehîd dan. 


Hevpeyvîn: Kewê zer 

Ehmed Şabazî sala 
1958’an li gundê 
Zerrîmeya Wermezyar 
ya ser bi bajarê 
Dîwandere ji dayîk 
bûye û heyamê 30 salan 
e ku pêşmergeyê PDK 
îranêye û niha jî li ser 
xebatê berdewam e. 

Ehmed Şabazî li ser kar û xebata 
xwe wuha ji bo duheftînameya Agirî 
re peyvî: 

Temenê min 3 sal bû ku dayîk û 
bavên min çûne ser dilovaniya xwe û 
em du bira bûn, birayê min yê din jî ji 
min biçûktir bû û hêj şîr dixwar, bi vê 
rewşê piştî jidestdana dayîk û bavan, 
dapîra me ya dayîkê em birin bal xwe 
û em xwedî kirin, heya temenê me 
gihîşt nûçiwaniyê, me bixwe dest bi 
kar û kasibiyê kir, hem li gundê xwe û 
hem jî li bajarên din em mijûlî kar bûn 
ji bo dabîn kirina bijîva jiyana xwe. 

Temenê min yê ciwaniyê hevdem 
bû tev şoreşa gelên îranê û rûxana 
rejîma Paşayetîyê, di wan şoreş û 
xwenîşandanan de em weke ciwan 
pirr kunckoltir bûn ku em ji halê xwe 
tiştekê bizanin. Di rastî de min PDK 
îranê nas nedikir, lê piştî şoreşa sala 
1979'an, pêşmergeyên PDK îranê 
hatin devera me û di gundên derdora 
bajarê Dîwandere de cihgîr bûn. 

Sala 1381'an ez û biarayê xwe 
beşdarî civînekê bûn ku pêşmergeyên 
PDK îranê di mizgeftekê de bo xelkê li 
dar xistibûn, me li wir PDK îranê nas 
kir û gotinên wan kardên partiyê ketin 
nava dilê me de, eva bû ku ez û birayê 
xwe tevlî refên pêşmergeyên PDK 
îranê bûn. Heya 3 salan em derdora 



bajarê Dîwandere de man û me kar 
û xebata Partiya Demokrat dikir, û 
em di wan salan de çendîn car tevî 
hêzên rejîma Komara Îslamî ku 
teze bi desthilat gihîştibûn tûşî 
pevçûnê bûn. Minxabin sala 
1984'an de birayê min di 
pevçûnekê de şehîd bû. Lê 
jidestçûna birayê min îmana min 
lawaz nekir, belkî ji bo 
bidestxistina hêvî û armancên 
birayê xwe û hemû şehîdên din em 
bi îmantir ketin qada xebatê. 

Di wan heyaman de bû ku xu 
şkeke min di werza zivistanê de ku 
pêtirî metroyekê berf ketibû erdê, 
hat bo dîtina min, ji aliyekê birayê 
min şehîd bibû û wê jî dixwast ku 
min bibîne, lê di rê de di nava berfê 
de mabûn, zarokek sava jî di 
hembêzê de bûye, lewma kesên di 
gel de, gotinê ku berfek zaf di rê de 
ye tu nikarî bi zarokê xwe ve, vê 
riyê bibrrî, wê jî zarokê xwe 
avêtibû ser berfê û ketibû rê û hat 
ez dîtim, kesek ku bi wê re bû, ew 
zarok hilgirtibû û vegerandibû mal. 

Min bi dîtina wan hemû 
tirajîdiyan û piştre ên zêdetir jî dev 
ji xebata xwe berneda. Min îman bi 
kar û xebata xwe û partiya xwe 
hebû, û herweha bawera min ew 
bû ku jiyan jî tevî xebatê dikare 
bimeşe, lewma min têkilî bi 
keçmamek xwe re kir û ez bi wê re 
zewicîm di yek ji gundên derdorên 
wê deverê de. Di rojekê de me sê 
pêşmergan zewac kir û demekê me 
dawet û dîlan kir, her wê şevê 
êrîşek hat ser me û şerr çêbû, me 
bûk bicih hêlan û em daketin şerr, 
tevî hêzên dujmin, mixabin me di 
wî şerrî de jî çend şehîd dan. 

Piştî 5 salan bi vî awayî me 
xebata xwe meşand û rewş hat 
guherîn û em neçar bûn ku rû 
bikne çiyayan. Bi neçarî min 
hevjîna xwe şand malê û heya 3 
salan ku em vegeriyan binkên 
partiyê di çiayayan de. Piştre min 
hevjîna xwe anî û bêyî ku guh 
bidim jiyana xwe a şexsî, min ji tu 
erkek partiyê kêmasî nekir. Li wir 
pêve ez êdî neçûm bo navxweya 
welat û di qada şerrê çekdarî de 
nemam, ez ji binkeyên PDK îranê 
de cihgîr bûm. 

Ez 3 salan pêşmergeyê 
girtîgeha PDKÎ bûm û 2 salan jî ez 
pêşmergeyê fêrgeyê "Navenda 
Hînkirina Pêşmergan” bûm, û piştî 
wê demê heya niha eva 20 sal e ku 
ez di organa Malî û Xedematî a PDK 
îranê de kar dikim, lê min jêve ye 
ew 20 roj in, tucar ji karê partiyê 
nevestiyame, û heya nefesek min jî 
bihê, ezê xizmetê ji wê partiyê re 
bikim. Roja ku ez hatime refên PDK 
îranê, ez dirust hatime û 
serkevtinên wê partiyê û pêşeroj jî 
dê eyan bike ku min riyek rast 
hilbijartiye. 


Tahir Pîremeranî di 
sala 1958’an li gundê 
Pîremerana devera 
Gewrika ser bi bajarê 
Seqize jidayik buye u 
heyamê 30 salan e ku 
pêşmergeyê PDK îranê 
ye û niha jîli serxebatê 
berdewam e. 

Navbirî bi vî awayî qala 30 sal 
xebata xwe di PDK îranê de kir: 

ez di temenê nûciwaniyê de weke 
her herêmên din ên Kurdistanê mijûlî 
karê pezdarî û werzêriyê bûm û me^ 
jiyanek bi qasekê baş hebû. Ez 
zewicîm û ez çûme bajarê Banê û li 
wir cihgîr bûm, wê demê bû ku 
şporeşa gelên îranê a 1379'an destpê 
kir û partiya demokrat jî xebata xwe 
berfirehtir kir û hêzên pêşmerge 
daxwaza hevkariyê ji xelkê dikirin. 

Min jî têkilî bi pêşmergan re kir û 
ez heyamê du salan li mala xwe de 
endamê PDK îranê bûm û piştre sala 
1981'an ez bi awayek fermî bûm 
pêşmerge, lê min jin û zarok tev xwe 
nebirin, heya 2 saln û ez bi zigurtî di 
nava hêzên pêşmergan de li devera 
Seqizê mijûlî xebatê bûm, heya êrîşên 
hêzên rejîma îslamî a îranê hatin ser 
me û bi neçarî em bo sînorên îraqê 
||yekişiyan û li “Hanegermile” gundek 
bû ku nêzîkî 500 mal dibû ku 
hikûmetê topbaran kiribû û xelkê jî 
gund berdabûn û em li wir cihgîr bûn 
û min jin û zarokên xwe jî anîn cem 
xwe. 

Lê em bo navxwe a welat diçûn û li 
devera Seqizê de me kar û xebat dikir, 
di dirêjiya wan kar û xebata me de, em 
tûşî çend pevçûnên çekdarî tev hêzên 
rejîmêî bûn û tevî ku me derbên giran 
li dujmin didan, lê hejmarek 



pêşmergên me jî di wan çend 
pevçûnan de şehîd bûn, eva yekem 
ezmûna min ji bo soza wefadarî bi 
wan şehîdan bû ku min riya wan 
heya niha berdewam kir. 

Heya ku êrîşa bo ser Helebceyi 
hat û em nêzîk 800 kes li derdora 
Helebce man û heyamê 5 rojan em 
jêr topbaranan de man, min jî ku j 
û zarok tev min bûn, ji bo min pirr 
zehmet ketibû, bi her awayekê be bi 
hinek karên pêwendiyan ji aliyê 
Deftera Siyasî a PDK îranê ve em 
derbasî devera “Seydsadiq” bûn û 
me xwe gihand defterê. Li wir jî min 
neqla xwe bo Komîteya Şinoyê 
wergirt û heyamê 2 salan jî ez li 
Mamexetîb li Komîteya Şinoyê mam 
û em diçûn navxwe a welat û em 
vedigeriyan miqeran. 

Piştre ez hatim Melbenda du, û li 
devera bayincan man û êdî ez bo 
çelakiyên çekdarî neçûn navxwe a 
welat, û min bi awayek din di 
Komîsyûna beşa karûbarên Civakî a 
PDK îranê de xebata xwe domand. 
Piştre em hatin nava bajarên 
Herêma Kurdistanê de û heya niha 
ez li Koyê me û di organên cur bi cur 
ên partiyê de ez kar dikim, ji karê 
xwe jî mandî nabim û navestim û ji 
derbasbûya xwe jî poşman ninim. 
Çimku bi dîtina min, vê partiyê tovek 
çandiye ku ew tov dê berê xwe bide, 
wêca niha be yan demek din, 
negirîng e, girîng ev e ku emê bigîjin 
armancên xwe. 

Ez xweşbîn im ku niha jî 
hejmarek zaf a ciwanên xwendevan 
ên Kurd rû dikin şoreşê û ewê doza 
me bimeşînin, lê axaftina min bo 
wan ev e ku wê partiyê ji destên me 
bigrin û biparêzin. Raste ew jêhatî û 
dersxwende ne, lê ji bo îman û 
dilpaqijiyê, hewce ye ku em bi wan 
re bêjin ku di derbasbûyî de, di vê 
xebatê de dilê me çiqas paqij bû û 
em bi hevre çiqas rast bûn, lê me 
xwendevarî nebû, ger ew dilpaqijî û 
dilsojî tev xwendevanî zanayiya 
ciwanên îro têkel be, bê guman dê 
gavên me ber bi armancên me 
bileztir bikin. 

Ji aliyek din jî bi bawera min tu 
partiyek di cîhanê de mîna PDK 
îranê nebûye bo perwerdeya 
zarokan, ez hertim memnûnê partiya 
xwe me, ku wê zarokên min kirin 
mamosta û xwendevan, bêyî ku min 
tiştek bo wan kiribe. Ez hêvîdar im 
ku hemû zarokên di partiyê de ne, 
buhayê wî karê partiyê bizanin ku ya 
niha PDK îranê ji zarokên me re 
dike, dewletek jî ji zarokê xelkê xwe 
re nake. Bê guman partiyek wuha dê 
bikare pêşrewê xelkê xwe be. 

Bajarê Şûtê 


Li herêma Şûtê de gelek asewarên dîrokî û çandî hene ku hin ji wan 
seba xemsariya karbidestên dewleta îranê û li piroseya li nav birina 
asewarên kurdistanê li nav çûne kuya herîgirîng em dikarin îşarê bi 
awahîya Êmaret a gundê Xûkê bikin ku dikeve 5 kîlomêtrîya bajarê Şûtê. 



Mecîd Cinîkanlû 


ş 


şaristana Şûtê li sala 
1387'an a Rojî de bûye 
şaristan. Şût bajarekî ser 
bi parêzgeha 

Urmiyê ye û bajarê Şûtê li 
navenda şaristana Şûtê li çar 
kîlomêtrîya başûrê çemê Zengemar 
cih girtîye. Nifûsa bajarê Şûtê 19759 
kes e. Ew şaristan ji alîyê bakûr ve 
tevî Şaristana Makûyê, ji alîyê 
rojhilat tevî şaristana Pûldeştê, li 
alîyê başûrê rojava tevî Çaldoranê û 
li aliyê başûrê rojhilat tevî Qere 
Ziyaedîn hevsînor e. 

Ew bajar xwediyê dîrokekî gelek 
kevnar û dûr û dirêj e, û akincîyên 
wê yên yekemîn Ermenî bûne, lê 
niha çi Ermenî li bajêr jiyanê nakin. 
Akincîyên wî bajarî li dû netewên 
kurd û Azeriyan pêk tê ku piranîya 
bajêr û gundên derdora bajêr kurd 
in. Kurd û Azeriyên nav bajêr bi 
salane ku bi awayekî birayane bi 
hewra dijîn. Li hin çavkanîyên dîrokî 
de hatiye nivîsandin ku navê wî 
bajarî "Aşût" bûye û li serdemê Şahê 


îranê navê bajar kirin bi Şahabad. 
Piştî serhildana gelên îranê li sala 
1357'an a Rojî de navê bajar 
guhertin û kirne Şût. Şût navê 
qehremanekî Ermenî ye û navê bajêr 
jî her li navê wî qehrmanî hatîye 
wergirtin. 

Şaristana Şûtê, xwediyê du 
bajaran bi navê Şût û Mergenler û sê 
dêhêstanan bi navên:Yûla geldî, 
Qereqûyûn a bakûr û Qereqûyûna 
başûr e. Bajarê Mergenler xwediyê 
nêzîkî 4000 kesî ye û li 35 
kîlometrîya bajarê Şûtê û li ser rêya 
teranzîtîya Makû bo Bazirganê cih 
girtîye. 

Li nav bajarê Şûtê seba 
kêmtirxemiya karbidestên rejîma 
îranê, ev bajar wek bajarekî 
bêserûber xûya dike. Li nava bajêr 
de îmkanatên geştîyarî pir kêm in û 
park û cihên ku xelk bixwaze ji bo 
çend demjimêran li nava bajêr 
çaxekî xweş bi ser bibin gelek kêm 
in. Piraniya îmkanatên madî yên 
bajêr ji alîyê karbidestên rejîmê ji bo 
kar û barên olî û bitaybetî bo 
mebestên rejîma îranê ji bo Şîeyan 
bi kar diçe. Kurdên Şûtê ji wan 
îmkanatên dewletî tu parek nînin û 
heta Mizgevta Kurdan a herêmê bi 
pere û îmkanatên xelkê kurd hatîye 
çêkirin û dewletê çi alîkarîyek bi wî 
xelkî nekirîye. Sîyaseta înkara 
Kurdan li vê herêmê jî wek hemû 
herêmên din yên îranê birêve diçe û 
Kurd bi hemû awayî ji alîyê deshilata 
Komara Îslamîya îranê ve tên 
çewsandin. 

Kurdên bajarê herêma Şûtê hemû 
bi Kûrmanciya jorîn dipeyvin. Gelê 
Kurd yê herêmê zêdetir bi karê 
Cotkarî û ajeldarîyê mijûl in. Kurdên 


wê herêmê piranî ser bi eşîrên Celalî 
ne û gelekî welat parêz in. 

Kurdên li herêma Şûtê bi awayekî 
herî tund ji aliyê karbidestên rejîma 
îranê vê tên tepeser kirin û îzna tu 
çalakîyekî civakî û çandî bi kurdan 
nayê dayîn. Her çalakiyekî Kurdan bi 
dijberî tevî Xudê tê zanîn û encama 
vê bi darvekirina xortên kurd e. 

Kurdên herêma Şûtê bi 

welatperwerîyê li nava gelê herêmê 
de hatine naskirin. Li wê herêmê li 
serdemê serhildana Agiriyê gelek 
xweşmêrên Kurd tevlî serhildana 
kurdan bûn û alîkarî bi vê bizava 
rizgarîxwazîya Netewa Kurd kirin. 
Her wisa Kurdên herêma Şûtê li 
serhildana Simkoyê Şikak de jî gelek 
qehremantî kirin û zaf hewil dan 
Simko û serdarê Makûyê ku rege 
wî kurd bû, bi hevra 
hevpêymanîyekê çêkin, lê mixabin 
seba hind arîşeyan nekarîn wî kar 
bikin. 

Li herêma Şûtê de gelek 
asewarên dîrokî û çandî hene ku hir 
ji wan seba xemsariya karbidestên 
dewleta îranê û li piroseya li nav 
birina asewarên kurdistanê li nav 
çûne ku ya herî girîng em dikarin 
îşarê bi awahîya Êmaret a gundê 
Xûkê bikin ku dikeve 5 kîlomêtrîya 
bajarê Şûtê. 

Her wisa li herêma Şûtê kûpikek 
bi navê Xelkê awa heye kû dîroka vê 
bo berê zayînê wedigere. Herêma 
Şûtê seba hilkevta cûxrafîya xwe 
gelekî xweş û cihê seyran û gerîyana 
xelkê îranê ye. 

Li herêmê çend kanîyên ava 
gerim hene ku li ser tepikekê li dilê 
erdê de têne derê û xelk ji bo 
dermana nesaxîyên pêst mifahê ji 
wan kaniyan werdigire. Her wisa 
Sûla çêkirî ji berî a wî bajarî û Menba 
avê ya wî bajarî yek ji cihên geşt û 
gûzarî yên bajarê Şûtê ne. Li herêmê 
de rojnameyek bi navê “Awayê 
Makû" heye ku xwediyê vê xelkê 
bajarê Şûtê ye û li ser rûdaw û 
pêşhatên herêmê bi zimanê Farsî 
bilav dibe. Rojnameya han eger çi 
nikare bi awayekî berfireh weşanê 
bike, lê bo xelkê herêmê ji alîyê 
rewşenbîrî mifah hebûye. 








Şirove 


Agirl B 


Alêks Sekerterê Saziya Efûya 
Navnetewî a Kanadayê li pêwedî 
li gel hukmê îdama Seîd 
Melikpûr, penaberê Kanadayê 
ragihand: 

“îran bûye tirumbêla 
kuştarê, û her roj sê kes 
tên îdamkirin”. 

Seîd Melikpûr bi tometa avakirina sîstema 
portogirafî li îranê de destbiser û bi îdamê 
hatiye mehkûmkirin. 

Li vê derheqê birêz Kawe Behramî, 
endamê Deftera Siyasî a PDKÎ ew gotin 
weha şirove kir: 

Eva yekem car nine ku li dadgehên 
Komara Îslamî de hukmê îdamê biser kesên 
han de nehê sepandin, çunku rejîmê her di 
despêka hatine ser kara xwe de tu yasa û 
rêsayên navnetewî berçav negirtine û gelek 
îraniyên akinciyên welatên din bi tometên 
nerewa hukim dane yan îdam kirina, weke 

Zara Kazimî û... Eva jî dijî hemû yasa û 
rêsayên navnetewî ên pêwendîdar bi 
mafên mirovan e. 

Rejîma îranê serbarê vê ku tu giranî û 
nirxek di civata navnetewî de jêre nemaye, 
kesatiya takên îranê jî xistiye bin pirsyarê 
û rûçikê wan xerab dike. 

Lewma jordeçûna serjimêriya îdamê di 
çend salên derbasbûyî de cihê nîgeraniyê 
ye û serbarê hemû hewl û xebatên dinyaya 
dinyaya îro bona ragirtina hukmên îdamê, 
lê rejîm berawajî helvêsta cîhanî her 
berdewam e û pêka serjimêriya lêbordeyî 
navnetewî, tenê di 18 rojên despêka sala 
2012’an de 53 kes di îranê de hatine îdam 
kirin. 

Di rastî de Rejîmek ku girîngî nade maf 
û daxwaziyên gelên îranê û wan bi awayên 
cur bi cur serkut dike, netenê mafê mirov 
berçav nagire, belkî jiyana kesên ku di 
rasteya bîr û hizra hişk û bertenge wan 
nebe, li metirsî de ye. 



hebe. Ew şêweyafîh 
xelk nerehet kirin e, û 
dikare bo nizamê 
tewaw be". 






Ehmed Tewekolî nûnerê 
parlementoya îranê: 

"Şêweya fîlterkirina 
malperan, bi bêy vê ku 
pêştir bîr ji bedîlekê 
hatibe kirin, ew ji di 
demekê de piraniya nêzîk 
bi tewawya xelkê îranê 
mifahê ji wan malperan 
werdigrin, û bê bêy wê ku 
berpirsyaran di vî warî de 
karîbin xelkê razî bikin, 
dikare rexneya texa 
xwendewar ku çendîn 
milyon kes in, li pey xwe re 


Birêz Kawe Behramî gotina Tewekulî wiha şirove kir: 

Daxistina hêla înternêtê û sansorkirina medyaya di Komara Îslamî 
de her berdewam bûye û tiştek nû nine. Ji riya Wezareta “Êrşad” ve li 
hemû metodên sansorê û berbestên medyayî, bikar anîn û eve ku 
bûye cihê rexneya 

Ku bixwe yek ji avakerên sansorê li zanîngehan Ehmed Tewekulî 
û bala wî rakişandiye, şêwaz û taktîka sansora înternêtî ye ku bi dilê 
wî nine û dibêje diviya bi awayek bibûya ku tu kesê/î hest nekiriba 
ku ji aliyê Komara Îslamî ve hatiye fîltêr kirin!!! 

Pirsgirêk li vê de ye ku Muhemed Hesen Şanesaz Zade, 
berpirsyarê beşa înternêta Hamil di îranê de, sedema vê ku xelk 
nikarin maylên xwe bilez vekin ev e ku bikarhêner divê fîltêrîngên 
xwe rakin û paşan bikarin mifahê ji înternêtê werbigirin. 

Li gor serjimêriyên hikûmetî, înternête pitir ji 30 milyon 
bikarhêneran di îrenê de hatiye qutkirin û sansorê wê hêj berdevam 
bimîne, çunkî rejîm ji hemû aliyan ve di bin givaşê deye û dixwaze bi 
vê yekê givaşan li ser xwe kê bike, lê di encam de dûkel û kadûya van 
terze sansor û berbendan, wê biçe çavên rejîmê û xelkê îranê dê 
mikanîzmên bêtir ji bo berbirûbûn bi Komara Îslamî re bibînin. 


Ehmedî nijad di roja 22'ê 
Rêbendanê de: 

“Her roj hûn 
biryarnameyan dijîme 
derdikin, bizanin ku heke 
hûn bixwazin bi zimanê zorê 
bi me re bipeyvin xelkê 
Neteweya îranê -qet li 
hemberî we de tesiîm nabe. 
Herweha Neteweya îranê 
karek herîgiring ku şiya 
bike şikandina botek nûya 
modern bû. îstikbar û 




Xamineyî li hevdîtina bi Îsmaîl 
Henye re: 

“Me li berxwedaniya we û 
gellek ji birayên weyên 
berxwedanvan de tu şik û 
guman tune. Û xelkê jî 
çavnihêriyek ji bilî vêyekê ji 
berxwederên Felestînê tuneye”. 

Wî herweha îşare bi qedera 
Yasir Erefat kir ku di destpêkê 
de ew hezkiriyê xelkê bû, lê 



koledaran bona vê ku bi ser cîhanê de zal bin, botek bi navê 
rejîma Sehyonîstî ava kirin û ruha wê botê çîrokek bi navê 
holokastê bû. Lê neteweya îranê bi hişmendî ew bot şikand û rê 
ji bo azadiya netewên Rojavayî xweş kir”. 


Birêz Luqman Mêhrfer, endamê 
Komîteya Nawendî yê PDKÎ wê gotinê 
wiha şirove dike: Bi baweriya 
deshilatdarên ku heya niha biser îranê de 
hikûmet kirine peyva Netewe bi vî awayî tê 
pênese kirin, bi hemû netewe û kêmaniyên 
ku pêkhata îranê pêk tînin dibêjin netewa 
îranê. Bi wateyek din jî neteweyek ku xwedî 
dewlet nebe weke netewe nehesibandin. Lê 
eve di warê dîrokî û zanistî û hiqûqî ve 
pênaseyek nediruste, çunkî netewê 
pênaseya zanistî a xwe heye. Ji aliyeke din 
ve bikar anîna peyva netewa îranê bi vê 
mebestê ye ku bi welatên rojeva û cîhanê 


bigiştî bêjin ku hûn bi tenê digel karbidestên Komara Îslamî re berbirû nabin, 
belkî hûn digel hemû xelkê îranê ber birû ne. Eva jî di rastî de dirust nîne, 
çunkî her deshilatek ku bikeve ber kerb û kîna xelkê xwe,vê wateyê digehîne 
ku şeriyeta xwe ji dest daye mîna ku îranê ji dest daye. Rejîma îranê bi navê 
xelkê îranê dijberiya Amerîka û Îsraîlê dike, lê xelkê îranê xelkek xwedî 
şaristeniyet in û daxwaza bihevre jiyanê bi awayek aştiyane di gel gelên 
cîhanê dikin, beravajî nêrîna deshilatdarên Komara Îslamî ku rijdin liser 
pêkanîna fezaya şer û alozî afirandin. 


piştre ku ji rêrewa muqawimetê de derket, di nav netewên herêmê de 
êdî nehate hezkirin. Lewma ragihand ku: “ tenê berxwedanî û 
rawestan dikare xelkê ber bi aliyê xwe ve bikêşe, û divêt hûn vêyekê ji 
bîr nekin ku pirsa Felesîtnê, pirsek Îslamî û pirsa meye jî, û îran wê 
hertim li rex xelkê Felestînê be’’!!! 

Li ser vê yekê jî birêz Mêhrfer da zanîn ku Mebesta Xamineyi zelal 
û bi awayeke eşkere ji Îsmaîl Heniye re dibêje ku em ji Hemasê re bişik 
in. Em nîgeranin ku di rewşeke weha ku em têde ne Hemas helwesta 
xwe bi nisbet me biguherîne. me gelek sermayegozarî li ser we(Hemas) 
kiriye, valayî û şeqar dinav we de çê bibe, hevkêşe jî diguherin û 
zehmetên me xesarî dibin. Lewma Heniyê han dide ku dest ji helwesta 
xwe ya tundrewane ku şer û nelihevhatine bernede. 

Çunkî Komara Îslamî bi xwe rejîmek kirîz afrîne û mana xwe di fitne, 
alozî û şer de dibîne. Êrîşa bo ser Erefat jî bona wê ye ku dixwest pirsa 
Felestînê ji riya diyalog û aştiyê çareser bike û civata cîhanî jî pêşwazî ji 
helwesta wî dikirin. 

Ji hêleke din ve, Xamineyî rexne ji Hemasê digre ku ji rejîma Beşar 
Esed bi awayê hewce xwedî derneketine. Paşan jî pirsa Felestînê bi pirsa 
îslam û pirsa xwe dizane, lê 33 salên ku xelkê Felestînê çi xêr û 
bereketek ji destê rejîmê dîtine, ji bilî têkdan û ajawegêrî nebe. Dîrokê 
îsbat kiriye ku hekî Felestînî pêngavekê ji çareseriya pirsa xwe û aştiyê 
nêzîk bikin, Komara Îslamî bi awayên curbicur rêgirî jê kiriye û ji aliyê 
din jî rondikên tîmsahî jêre dibarîne. 

Urmiyê, Gundê Qasimlû 



îran di warê jordeçûna amara telaqê di 

pileya çarim a cîhan de ye 



îran di warê jordeçûna amara 
telaqê di pileya 4’mîn a cîhanê cih 
girtiye. 

Pêka amarên fermî ên rejîmê, ji 
sala 1350’an a Rojî heya niha, 
geşekirina diyardeya telaqê 6.5 
beramber zêdetir ji navinciya 
amara jordeçûna zewicînê bûye. 

Di sala borî de, îran bi hebûna 
137 hezar telaq di pileya 4’mîn a 
cîhanê cih girtiye. 


Salane 51 hezar kg madeyên hişber di 

îsfehanê de tê bikaranîn 



Hesen Keremî, fermanderê hêzên 
Întizamî ên îsfehanê ragihand ku salane 51 
hezar û 840 kg madeyên hişber di wê 
parêzgehê de tên bikaranîn. 

Herweha %50 ji girtiyên wê parêzgehê 
tûşî îtiyadê bûne. 


%50 ji gişt 
muitadên parêzgeha 
îsfehanê madeyên 
hişber ên sunetî weke 
Tiryak bikar tînin, 
herweha %30 a wan 
Şûşe û %20 din jî 
madeya Hiroyînê bikar 
tînin. 

Bikaranîna 

madeyên hişber di wê 
parêzgehê de, salane 
zêdetir ji 1000 milyard 
tûmen xisara li aboriya 
welatê dide. Eva jî li 
hêlekê de ye ku 
berpirsiyarên rejîmê û 
hêzên serkutker ên wê 
bixwe li belavkirina vê 
di nav xelkê îranê de 
dest hene. 


Civata Giştî a Saziya "NY" birryarnameya li 

dijî rejîma beşar pesend kir 



Civata Giştî a saziya "NY” 
birryarnameyek li dijî rejîma Beşar Esed 
bona tepeseriya neraziyan pesend û 
serbarê mehkûmkirinê, û xwazyarê 
devberdana Serokkomarê wî welatî ji 
desthilatê bû. 

Birryarnameya han 16'ê Şibata 2012'an, 
di Civata Giştî a Saziya "NY” li Niyyorkê, 
ket ber dengdanê û bi 137 dengên Erê û 
12 dengên Na, hat pesendkirin. 


Kurdên Sûriyê di 
refrandoma rejîma Beisa a 
Sûriyê de beşdarî nakin 

piştî ku rejîma Sûriyê biryar 
stand ku di meha Şibata îsal de 
refrandomê bike, Kurdên wî 
welatî ragihandine ku dê 
refrandoma han tehrîm bikin. Li 
gor rapora malpera "Rûdaw” 
"Ebû Sabîr” Endamê Deftera 
Siyasî yê Partiya Demokrat a 
Kurd li Sûriyê ragihandiye, 
yasaya ku biryar e di vê mehê 
de bikeve ber dengdanê, bi tu 
awayekê di berjewendiya gelên 
Sûriyê de nine û rejîma Beis 
dixwaze bi wî karî rewatiyê 
bide desthilat û hikûmeta 
tepeserkar a xwe. 

Navbirî gotiye ku yasaya nû a 
rejîma Beis, bas ji tu mafekê 
kêmaniyan weke Kurd, Mesîhî, 
Ermenî û Çerkes an nekiriye. 






































